Πειραματική μελέτη των ιστικών συγκολλητών στη χειρουργική του οφθαλμού σε κονίκλους:
Creators: name: Παπαδοπούλου, Δομνίκη Ν.
Publisher: name: Aristotle University of Thessaloniki
Year: 2011
Subjects: Κερατοειδικό τραύμα
Ιστικές κόλλες
Ινώδης συγκολλητής
Κυανοακρυλικός συγκολλητής
Corneal Trauma
Tissue glues
Fibrin adhesive
Cyanoacrylate adhesive

description: Σκοπός: Η αξιολόγηση της συγκόλλησης των κερατοειδικών τραυμάτων με μία ινώδη και μία κυανοακρυλική κόλλα και η ταυτόχρονη σύγκρισή τους με τη συρραφή των κερατοειδικών τομών με ράμματα nylon 10/0. Μεθοδολογία: Χρησιμοποιήθηκαν οκτώ κόνικλοι Νέας Ζηλανδίας (16 οφθαλμοί) για την σύγκριση των διαφορετικών τύπων συγκόλλησης και συρραφής του κερατοειδούς. Οι συγκολλητές χρησιμοποιήθηκαν για να συγκολλήσουν τα χείλη τομών μερικού ή πλήρους πάχους που δημιουργήθηκαν στον κερατοειδή. Σε τυχαία επιλεγμένες τομές του κερατοειδούς πραγματοποιήθηκε συρραφή με ράμμα nylon 10/0. Επανεξέταση των κονίκλων πραγματοποιήθηκε σε ποικίλα χρονικά διαστήματα από την ημέρα της επέμβασης (σε 1, 3 και 10 μήνες), με τη βοήθεια μικροσκοπίου, για την αξιολόγηση των τομών αλλά και της γενικότερης κατάστασης του κερατοειδούς. Αποτελέσματα: Η κυανοακρυλική κόλλα πολυμερίζονταν σχεδόν αμέσως μετά την εφαρμογή της στον κερατοειδή, χωρίς να δίνει στον χειρουργό την δυνατότητα για περαιτέρω χειρισμούς στο πεδίο του τραύματος. Νεοαγγείωση και θόλωση του κερατοειδούς γύρω από την τομή ήταν παρόντα σε όλους τους ελέγχους που πραγματοποιήθηκαν μετεγχειρητικά. Η ινώδης κόλλα πολυμερίζονταν με πιο αργούς ρυθμούς, δίνοντας έτσι την δυνατότητα στον χειρουργό να την εφαρμόσει καλύτερα στο τραύμα. Πολύ λιγότερη θόλωση και νεοαγγείωση παρατηρήθηκε στις τομές που συγκολλήθηκαν με την ινώδη κόλλα, ειδικότερα σε αυτές όπου τα συστατικά της κόλλας είχαν αναμιχθεί μεταξύ τους πριν την τελική τοποθέτησή τους στην τομή. Και οι δύο, όμως, κόλλες εμφάνισαν ικανοποιητικό συγκολλητικό αποτέλεσμα στα κερατικά τούνελ χωρίς θόλωση ή νεοαγγείωση του κερατοειδούς. Συμπεράσματα: Η ινώδης κόλλα φαίνεται να είναι ευκολότερη στη χρήση από την κυανοακρυλική για την αντιμετώπιση των κερατοειδικών τραυμάτων με λιγότερο συνοδό ερεθισμό του κερατοειδούς μετεγχειρητικά. Η νεοαγγείωση του κερατοειδούς ήταν παρόμοια με την χρήση κυανοακρυλικού συγκολλητή και ραμμάτων, ενώ δεν παρατηρήθηκε στις περιπτώσεις που χρησιμοποιήθηκε ινώδης συγκολλητής. Η χρήση των ιστικών συγκολλητών φαίνεται να είναι ωφέλιμη στην αντιμετώπιση κερατοειδικών τραυμάτων και ιδιαίτερα σε επείγουσες περιπτώσεις. Η χρήση τους μπορεί να συνδυασθεί με την παράλληλη εφαρμογή ραμμάτων σε εκτεταμένα τραύματα του κερατοειδή.
description: Purpose: To evaluate the adhesion of corneal wounds with fibrin and cyanoacrylate glues and to compare them with wounds sutured with nylon 10/0. Methodology: Eight New Zealand rabbits were used (16 eyes) for the comparison of different types of adhesions. After the creation of corneal wounds, the fibrin glue and the cyanoacrylate glue were used to seal them. Other randomly chosen wounds were sutured with nylon 10/0. Follow up examinations, under the microscope, were performed in 1, 3 and 10 months, for the evaluation of the wound and the surrounding corneal tissue. Results: The cyanocrylate glue was polymerized almost immediately after the application on the tissue, thus deteriorating the ability of the surgeon to reconstruct the wound appropriately. Neovascularization and clouding of the corneal tissue around the wound was present in all the follow up examinations. The fibrin glue was polymerized more gradually giving to the surgeon enough time for manipulations to reconstruct the wound properly. Less neovascularization and clouding were observed especially if the two components of the fibrin glue were mixed before the application on the wound. Both glues were very satisfactory in sealing corneal tunnels without neovascularization or clouding. Conclusions: As compared with the 10/0 nylon sutures, the use of the fibrin glue for the reconstruction of corneal wounds is easier than the use of the cyanoacrylate glue, with less tissue irritation postoperatively. The neovascularization of the cornea was common after the use of sutures and cyanoacrylate glue but was less evident after the use of fibrin glue. The use of tissue adhesives maybe beneficial in confronting corneal wounds and can be very effective especially in cases of emergency. They may, also, be used in conjunctiva with 10/0 nylon sutures especially in extended wounds.